— На думку кіраўніцтва Асамблеі Народу Казахстана, выбары патрэбныя, каб эфектыўна рэалізаваць некалькі дзяржаўных праграм, а таксама забяспечыць рост гаспадаркі ва ўмовах эканамічнага крызісу і складанай міжнароднай сітуацыі. Нечаканы пункт: праз выбары спыніць спекуляцыі наконт фігуры пераемніка Назарбаева. Быццам, такога кшталту плёткі падрываюць грамадскую стабільнасць. Самы смешны аргумент за датэрміновыя выбары звязаны з двума юбілеямі: 75-годдзем Назарбаева і 550-годдзем казахскага ханства. Атрымліваецца, што юбілеі нейкім чынам нададуць выбарам сімвалічны капітал. Хаця ўжо зараз відавочна, што мабілізоўваць электарат будуць за кошт нагнятання жахаў пра ўкраінскі сцэнар, які, быццам, непазбежны ў выпадку сыходу Елбасы.